pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ปลัด "อนุกูล" เด้งรับ รมว.พม. สั่งเร่งตรวจสอบระบบความปลอดภัยข้อมูลพื้นฐานทุกกรม ไม่ให้ถูกแฮกซ้ำรอย ผส.
วันจันทร์ที่ 12 กุมภาพันธ์ 2567
ปลัด "อนุกูล" เด้งรับ รมว.พม. สั่งเร่งตรวจสอบระบบความปลอดภัยข้อมูลพื้นฐานทุกกรม ไม่ให้ถูกแฮกซ้ํารอย ผส.
ปลัด "อนุกูล" เด้งรับ รมว.พม. สั่งเร่งตรวจสอบระบบความปลอดภัยข้อมูลพื้นฐานทุกกรม ไม่ให้ถูกแฮกซ้ํารอย ผส.
เมื่อวันที่ 9 กุมภาพันธ์ 2567 นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ได้สั่งการตน และอธิบดีทุกกรม เร่งตรวจสอบระบบความปลอดภัยของข้อมูลพื้นฐานทุกกลุ่มเป้าหมาย ร่วมกับหน่วยวิเคราะห์ข้อมูลเกี่ยวกับการกระทําความผิดของกระทรวงดิจิทัลเพื่อเศรษฐกิจและสังคม (ดีอีเอส) หลังจากที่ได้มาประชุมร่วมกันเมื่อวันที่ 7 ก.พ. ที่ผ่านมา โดยมีอธิบดีกรมกิจการผู้สูงอายุ (ผส.) กระทรวง พม. และผู้เชี่ยวชาญเรื่องระบบความปลอดภัยข้อมูล เพื่อวางแผนร่วมกันในการวางระบบข้อมูลพื้นฐานทุกกลุ่มเป้าหมายให้มีความปลอดภัย
นายอนุกูล กล่าวอีกว่า ปัญหาที่เกิดขึ้น เราได้แจ้งความกับทางกองบัญชาการตํารวจสืบสวนสอบสวนอาชญากรรมทางเทคโนโลยี (ตํารวจไซเบอร์) แล้ว และมีการตั้งคณะกรรมการเพื่อดําเนินการแก้ไขปัญหาเป็น 2 ทาง คือ 1. ผู้ที่เกี่ยวข้องกับข้อมูล และ 2. มาตรการป้องกันเชิงระบบเทคโนโลยี ซึ่งเป็นเรื่องความปลอดภัยทางข้อมูล โดยให้ผู้เชี่ยวชาญเข้ามาสนับสนุน ซึ่งนายวราวุธ ศิลปอาชา รมว.พม. ได้กําชับว่า การถูกแฮกข้อมูลส่วนบุคคลเป็นเรื่องใหญ่ เนื่องจากว่าบุคคลที่เกี่ยวข้องที่อาจจะเป็นผู้เสียหายเป็นกลุ่มเปราะบางที่อาจรู้ไม่เท่าทัน และขณะนี้อยู่ระหว่างตรวจสอบข้อเท็จจริงเชิงลึก เป็นเรื่องที่กรมกิจการผู้สูงอายุ กําลังเร่งดําเนินการร่วมกับหน่วยงานที่ตรวจสอบข้อมูลของกระทรวง ดีอีเอส
นายอนุกูล กล่าวเพิ่มเติมว่า หากพี่น้องประชาชนที่มีผู้สูงอายุในครอบครัว และผู้สูงอายุเองที่อาจจะมีความเสี่ยงในเหตุการณ์ครั้งนี้ อาจได้รับกระทบโดยตรง หรือเกิดความเสียหายขึ้นทันที หากถูกหลอกลวงให้เปิดเผยข้อมูลส่วนบุคคลไปในทางที่อาจทําให้เกิดความเสียหาย เราต้องใช้สติ มีความระมัดระวัง ในการตรวจสอบหากมีการโทรเข้ามา หรือไลน์เข้ามา อย่างไรก็ตาม หากตรวจสอบพบว่ามีการเชื่อมโยงกับเจ้าหน้าที่ ตนได้สั่งการอธิบดีทุกกรมแล้วว่าให้มีการตั้งคณะกรรมการตรวจสอบเป็นกระบวนการที่เราต้องดําเนินการ ในลักษณะคู่ขนาน มี 2 คณะ ได้แก่ คณะกรรมการหน่วยงานที่เกี่ยวข้อง เช่น กระทรวง ดีอีเอส และคณะกรรมการ โดยกรมกิจการผู้สูงอายุ โดยต้องมีการตรวจสอบข้อเท็จจริงอย่างตรงไปตรงมา หากมีคนกระทําผิดเราต้องดําเนินการ
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง
#พมพอใจให้ทุกวัยพึงพอใจในพม #พมหนึ่งเดียว #ศรส #พม #ผู้สูงอายุ #ผส
รัฐบาลไทย-ข่าวทำเนียบรัฐบาล-ครม. ไฟเขียว 9 มาตรการรับฤดูแล้ง ปี 66/67 แก้ปัญหาการขาดแคลนน้ำของเกษตรกร
วันจันทร์ที่ 12 กุมภาพันธ์ 2567
ครม. ไฟเขียว 9 มาตรการรับฤดูแล้ง ปี 66/67 แก้ปัญหาการขาดแคลนน้ําของเกษตรกร
.....
ที่ประชุม ครม. (6 ก.พ. 67) รับทราบ 9 มาตรการรองรับฤดูแล้ง ปี 2566/2567 และโครงการเพิ่มประสิทธิภาพการบริหารจัดการทรัพยากรน้ําเพื่อรองรับสถานการณ์ภัยแล้งและฝนทิ้งช่วง ปี 2567 เตรียมรับมือในช่วงหน้าแล้ง
.
1 เฝ้าระวังและเตรียมจัดหาแหล่งน้ําสํารอง พร้อมวางแผนเตรียมเครื่องจักร เครื่องมือในพื้นที่เฝ้าระวังเสี่ยงขาดแคลนน้ํา
2 ปฏิบัติการเติมน้ําอย่างมีประสิทธิภาพ
3 กําหนดแผนจัดสรรน้ําและพื้นที่เพาะปลูกพืชฤดูแล้ง
4 บริหารจัดการน้ํา ให้เป็นไปตามลําดับความสําคัญ การใช้น้ําที่คณะกรรมการลุ่มน้ํากําหนด
5 เพิ่มประสิทธิภาพการใช้น้ํา ประหยัดน้ําและลดการศูนย์เสียน้ําในทุกภาคส่วน
6 เผ้าระวังและแก้ไขคุณภาพน้ํา
7 เสริมสร้างความเข้มแข็งด้านการบริหารจัดการน้ําของชุมชน/องค์กรผู้ใช้น้ํา
8 สร้างการรับรู้ประชาสัมพันธ์
9 ติดตามและประเมินผลการดําเนินงาน
.
สําหรับตัวอย่างโครงการเพิ่มประสิทธิภาพการบริหารจัดการทรัพยากรน้ําฯ แบ่งเป็น การซ่อมและปรับปรุงอาคารชลศาสตร์ การสร้างความมั่นคงด้านน้ําเพื่อการอุปโภค-บริโภค การเพิ่มน้ําต้นทุนเพื่อรองรับภัยแล้ง และเตรียมความพร้อมเครื่องมือเครื่องจักร เพื่อช่วยเหลือประชาชนที่ได้รับผลกระทบจากภัยแล้ง สร้างอาชีพ – รายได้ และเป็นการกระตุ้นเศรษฐกิจอีกทางหนึ่ง
.
อ่านเพิ่มเติม คลิก https://www.thaigov.go.th/news/contents/details/78493
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กรมศุลกากรนำของกลางที่คดีถึงที่สุดไปทำลาย รวมมูลค่ากว่า 8.3 ล้านบาท
วันจันทร์ที่ 12 กุมภาพันธ์ 2567
12/02/2567
กรมศุลกากรนําของกลางที่คดีถึงที่สุดไปทําลาย รวมมูลค่ากว่า 8.3 ล้านบาท
กรมศุลกากรจัดพิธีนําของกลางที่คดีถึงที่สุดไปทําลาย โดยของกลางที่นําไปทําลาย จํานวน 878,583 ชิ้น มูลค่า 8,375,966.81 บาท ณ ห้องโถง อาคาร 2 กรมศุลกากร
วันนี้ (12 กุมภาพันธ์ 2567) เวลา 09.30 น. นายพันธ์ทอง ลอยกุลนันท์ ที่ปรึกษาด้านการพัฒนาและบริหารการจัดเก็บภาษี เป็นประธานในพิธีนําของกลางที่คดีถึงที่สุดไปทําลาย พร้อมด้วย นายอภิชาติ ใจงาม ผู้เชี่ยวชาญด้านการสืบสวนและปราบปราม รักษาการผู้อํานวยการกองสืบสวนและปราบปราม นายอาวุธ วงศ์สวัสดิ์ รองอธิบดี กรมทรัพย์สินทางปัญญา ร.ต.อ. พลสัณห์ เทิดสงวน ผู้อํานวยการกองคดีทรัพย์สินทางปัญญา กรมสอบสวนคดีพิเศษ (DSI) พ.ต.อ.จักรกริช เสริบุตร รองผู้บังคับการ กองบังคับการปราบปรามการกระทําความผิดเกี่ยวกับอาชญากรรมทางเศรษฐกิจ (ปอศ.) และ พล.ต.ต.ชัชปัณฑกาณฑ์ คล้ายคลึง ผู้บังคับการตํารวจสืบสวนสอบสวนอาชญากรรมทางเทคโนโลยี 1 กองบัญชาการตํารวจสืบสวนสอบสวนอาชญากรรมทางเทคโนโลยี (สอท.) ร่วมพิธีดังกล่าว โดยของกลางที่นําไปทําลาย จํานวน 878,583 ชิ้น มูลค่า 8,375,966.81 บาท ณ ห้องโถง อาคาร 2 กรมศุลกากร
นายพันธ์ทอง ลอยกุลนันท์ ที่ปรึกษาด้านการพัฒนาและบริหารการจัดเก็บภาษี เปิดเผยว่า ตามที่ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง มีนโยบายให้กรมศุลกากรให้ความสําคัญกับการป้องกันและปราบปรามการลักลอบนําเข้าสินค้าละเมิดลิขสิทธิ์ สินค้าละเมิดเครื่องหมายการค้า บุหรี่และบุหรี่ไฟฟ้า และสินค้าประเภทอื่น ๆ อย่างเข้มงวด เพื่อรักษากลไกทางการตลาด และเพื่อคุณภาพชีวิตที่ดีของประชาชน โดยนายธีรัชย์ อัตนวานิช อธิบดีกรมศุลกากร ได้กําชับให้เจ้าหน้าที่ศุลกากรเข้มงวดกวดขันในการป้องกันและปราบปราม ผู้กระทําความผิดในการลักลอบ หลีกเลี่ยงนําเข้าสินค้าดังกล่าว อีกทั้ง ยังเน้นให้เจ้าหน้าที่กรมศุลกากรปฏิบัติงานร่วมกับหน่วยงานอื่น ๆ ที่เกี่ยวข้อง อาทิ กรมทรัพย์สิน
ทางปัญญา กรมสอบสวนคดีพิเศษ (DSI) กองบังคับการปราบปรามการกระทําความผิดเกี่ยวกับอาชญากรรมทางเศรษฐกิจ (ปอศ.) กองบัญชาการตํารวจสืบสวนสอบสวนอาชญากรรมทางเทคโนโลยี (สอท.) เพื่อให้การดําเนินงานมีประสิทธิภาพสูงสุดและเป็นไปในทิศทางเดียวกัน สําหรับในวันนี้ กรมศุลกากร โดยกองสืบสวนและปราบปรามได้รวบรวมของกลางที่คดีถึงที่สุดแล้วและตกเป็นของแผ่นดินตามกฎหมายไปทําลาย อาทิ บารากู่ บุหรี่ บุหรี่ไฟฟ้า สินค้าละเมิดลิขสิทธิ์ สินค้าละเมิดเครื่องหมายการค้า และสินค้าอื่น ๆ จํานวนทั้งสิ้น 878,583 ชิ้น คิดเป็นมูลค่าทั้งหมด 8,375,966.81 บาท ซึ่งสินค้าบางรายการมีการลอกเลียนแบบและมีการลักลอบนําเข้ามาในราชอาณาจักร ถือเป็นการละเมิดทรัพย์สินทางปัญญาโดยประเทศไทยได้มีข้อตกลงที่จะร่วมมือในการป้องกันและปราบปรามการลักลอบนําเข้าสินค้าที่มีการละเมิดทรัพย์สินทางปัญญา เพื่อให้เกิดการยอมรับในระดับสากล รวมถึงสร้างมาตรฐานการปกป้องสังคม เพื่อประโยชน์ทางการค้าของผู้ประกอบการที่สุจริตและประชาชนทั่วไป
นายพันธ์ทอง กล่าวต่ออีกว่า กรมศุลกากรจะนําของกลางที่คดีได้ถึงที่สุดและตกเป็นของแผ่นดินตามกฎหมาย ไปทําลายโดยวิธีการเผาทําลาย ณ โรงกําจัดขยะผลิตไฟฟ้าเพื่อสิ่งแวดล้อม ศูนย์กําจัดมูลฝอยหนองแขม ซึ่งอยู่ในการกํากับดูแลของบริษัท ซีแอนด์จี เอ็นไวรอนเมนทอล โปรเท็คชั่น (ประเทศไทย) จํากัด ในวันที่ 12 กุมภาพันธ์ 2567 และทุบทําลายโดยใช้รถบด ณ บริษัท โกลเด้นดีพ (ประเทศไทย) จํากัด จังหวัดพระนครศรีอยุธยา ในวันที่ 13 กุมภาพันธ์ 2567
รัฐบาลไทย-ข่าวทำเนียบรัฐบาล-​ผู้ตรวจราชการฯ เอกนิติ ลงพื้นที่ศรีสะเกษ ตรวจราชการกรณีปกติ พร้อมเน้นย้ำเจ้าหน้าที่ดำเนินการตามนโยบาย MIND คู่ชุมชน” มุ่งยกระดับ “ปั้นอุตสาหกรรมคู่ชุมชน”
วันจันทร์ที่ 12 กุมภาพันธ์ 2567
12/02/2567
​ผู้ตรวจราชการฯ เอกนิติ ลงพื้นที่ศรีสะเกษ ตรวจราชการกรณีปกติ พร้อมเน้นย้ําเจ้าหน้าที่ดําเนินการตามนโยบาย MIND คู่ชุมชน” มุ่งยกระดับ “ปั้นอุตสาหกรรมคู่ชุมชน”
​ผู้ตรวจราชการฯ เอกนิติ ลงพื้นที่ศรีสะเกษ ตรวจราชการกรณีปกติ พร้อมเน้นย้ําเจ้าหน้าที่ดําเนินการตามนโยบาย MIND คู่ชุมชน” มุ่งยกระดับ “ปั้นอุตสาหกรรมคู่ชุมชน”
วันที่ 9 กุมภาพันธ์ 2567 เวลา 08.30 น. นายเอกนิติ รมยานนท์ ผู้ตรวจราชการกระทรวงอุตสาหกรรม ตรวจราชการกรณีปกติ รอบที่ 1 ประจําปีงบประมาณ พ.ศ. 2567 โดยมีนายณัฐ อารีกุล อุตสาหกรรมจังหวัดศรีสะเกษและเจ้าหน้าที่เข้าร่วมรับการตรวจราชการพร้อมรายงานตามประเด็นการตรวจราชการกรณีการตรวจกํากับ เร่งรัด ติดตาม เพื่อขับเคลื่อนการดําเนินงานและโครงการสําคัญของกระทรวง โดยผู้ตรวจราชการฯ ได้มอบนโยบายให้เจ้าหน้าที่ดําเนินการตามนโยบาย MIND ของกระทรวงอุตสาหกรรม ใช้หัวและใจขับเคลื่อนแผนงานปี 2567 มุ่งยกระดับ “ปั้นอุตสาหกรรมคู่ชุมชน” 4 มิติ ส่งเสริมธุรกิจ ดูแลชุมชน รักษาสิ่งแวดล้อม และการกระจายรายได้เพื่อคุณภาพชีวิตที่สมดุลกับสิ่งแวดล้อม พร้อมทั้งให้ข้อเสนอแนะในการปฏิบัติงาน รวมทั้งแนวทางปฏิบัติงานตามข้อสั่งการที่จะต้องปฏิบัติอย่างเคร่งครัด อาทิ การเบิกจ่ายงบประมาณให้เป็นไปตามมาตรการเร่งรัดการเบิกจ่ายงบประมาณ ตามมติ ครม. รวมทั้งจะต้องจัดสรรและบริหารจัดการการใช้จ่ายงบประมาณอย่างรอบคอบ การตรวจกํากับดูแลสถานประกอบการในพื้นที่ให้เป็นไปตามกฎหมาย และแก้ไขปัญหาเรื่องร้องเรียนอย่างเร่งด่วน และเน้นย้ําให้ปฏิบัติงานผ่านระบบสารสนเทศ โดยใช้ระบบตรวจกํากับโรงงาน (i-Auditor) โรงงานค้างชําระค่าธรรมเนียม จะต้องติดตามเร่งรัดดําเนินการให้เป็นที่สิ้นสุด การบริหารจัดการกากอุตสาหกรรม กํากับดูแลให้เป็นไปตามกฎหมาย และรายงานข้อมูลกากอุตสาหกรรมผ่านระบบสารสนเทศฯ ให้ดําเนินการภายในระยะเวลาที่กําหนด การรับรองอุตสาหกรรมสีเขียว (GI) เน้นย้ําให้ติดตามเร่งรัดการดําเนินการให้เป็นไปตามเป้าหมายที่กําหนด รวมทั้งประชาสัมพันธ์ ชี้แจงถึงความสําคัญของการเข้าร่วมโครงการ พร้อมเชิญชวนสมัครเข้าร่วมโครงการ 72 พรรษา ลด 10 MtCO2eq และ PM 2.5 จากภาคอุตสาหกรรมด้วย MIND จะต้องมีสูตรการคํานวณหาค่าคาร์บอนไดออกไซด์ในปริมาณผลิตภัณฑ์แต่ละประเภทให้ถูกต้อง
สุดท้ายนี้ ผู้ตรวจราชการฯ ได้ตรวจเยี่ยมบ้านพักเจ้าหน้าที่และให้กําลังใจในการปฏิบัติงาน และขอให้ปฏิบัติงานอย่างเต็มความสามารถในทุกด้าน เพื่อผู้ประกอบการ ประชาชน และกระทรวงอุตสาหกรรม
รัฐบาลไทย-ข่าวทำเนียบรัฐบาล-ปิดดีล FTA ไทย-ศรีลังกา ฉบับที่ 15 ดันส่งออกไทยบุกตลาด “เอเชียใต้”
วันจันทร์ที่ 12 กุมภาพันธ์ 2567
ปิดดีล FTA ไทย-ศรีลังกา ฉบับที่ 15 ดันส่งออกไทยบุกตลาด “เอเชียใต้”
.....
รัฐบาลไทย-ศรีลังกา โดยกระทรวงพาณิชย์ของไทย และกระทรวงพาณิชย์ การค้า และความมั่นคงทางอาหารของศรีลังกา ได้ร่วมลงนามความตกลงการค้าเสรี (FTA) ไทย – ศรีลังกา ในห้วงนายกฯ เยือนศรีลังกาอย่างเป็นทางการ ระหว่างวันที่ 3 - 4 ก.พ. 2567 โดยถือเป็น FTA ฉบับที่ 15 ของไทย และฉบับแรกภายใต้รัฐบาลนี้
.
ประโยชน์จากการลงนาม FTA ไทย – ศรีลังกา :
- ช่วยเพิ่มขีดความสามารถการแข่งขันของไทยในตลาดศรีลังกา โดยสนับสนุนให้มีการเปิดตลาดการค้าสินค้าที่เท่าเทียมกันกว่า 85% ของจํานวนรายการสินค้าทั้งหมด
- มีระยะเวลาในการลด/ยกเว้นอากรในเวลา 16 ปี นับจากความตกลงฯ มีผลบังคับใช้ โดยสินค้าที่ศรีลังกาจะยกเว้นอากรให้ทันทีคิดเป็น 50% ของจํานวนรายการสินค้าทั้งหมด หรือกว่า 4,000 รายการ
- ศรีลังกาจะเปิดให้ไทยถือหุ้นในสาขาบริการได้ 100% ใน 50 สาขา และถือหุ้นในภาคการลงทุนได้ 100% ใน 35 สาขา
.
ทั้งนี้ รัฐบาลจะเร่งทําประชาพิจารณ์ รวบรวมความเห็นจากทุกภาคส่วน ก่อนเสนอรัฐสภาเห็นชอบ โดยคาดว่า FTA จะมีผลบังคับใช้ได้ภายในปี 2567
.
อ่านเพิ่มเติม >> https://www.thaigov.go.th/news/contents/details/78600
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-“ศุภมาส” ตอบกระทู้ถามสดในสภาฯ ยันอุเทนถวายยังรับนักศึกษาปี 1 เหมือนเดิม แต่ให้เปิดรับในวิทยาเขตอื่นแทนพร้อมทำแผนย้ายคณะวิศวกรรมศาสตร์และสถาปัตยกรรมศาสตร์ไปสถานที่ใหม่ย่านมีนบุรี
วันจันทร์ที่ 12 กุมภาพันธ์ 2567
“ศุภมาส” ตอบกระทู้ถามสดในสภาฯ ยันอุเทนถวายยังรับนักศึกษาปี 1 เหมือนเดิม แต่ให้เปิดรับในวิทยาเขตอื่นแทนพร้อมทําแผนย้ายคณะวิศวกรรมศาสตร์และสถาปัตยกรรมศาสตร์ไปสถานที่ใหม่ย่านมีนบุรี
.....
“ศุภมาส” ตอบกระทู้ถามสดในสภาฯ ยันอุเทนถวายยังรับนักศึกษาปี 1 เหมือนเดิม แต่ให้เปิดรับในวิทยาเขตอื่นแทนพร้อมทําแผนย้ายคณะวิศวกรรมศาสตร์และสถาปัตยกรรมศาสตร์ไปสถานที่ใหม่ย่านมีนบุรี
เมื่อวันที่ 8 ก.พ.น.ส.ศุภมาส อิศรภักดี รมว.การอุดมศึกษา วิทยาศาสตร์ วิจัยและนวัตกรรม(อว.) ได้ตอบกระทู้ถามสดของนายชวน หลีกภัย ส.ส.บัญชีรายชื่อพรรคประชาธิปัตย์ในการประชุมสภาผู้แทนราษฎรกรณีนโยบายการรับนักศึกษามหาวิทยาลัยเทคโนโลยีราชมงคล(มทร.) ตะวันออก วิทยาเขตอุเทนถวาย ว่า การรับนักศึกษาของวิทยาเขตอุเทนถวาย ยังคงรับนักศึกษาปี 1 เหมือนเดิม แต่ให้มีการบริหารจัดการการเรียนการสอนเพื่อให้สอดรับกับแผนการย้ายที่ตั้งของอุเทนถวาย ซึ่งเป็นข้อเสนอจากการประชุมของหน่วยงานที่เกี่ยวข้อง ได้แก่ มทร.ตะวันออก, จุฬาฯ ,กรมธนารักษ์, สํานักงบประมาณ และสํานักงานอัยการสูงสุด โดยตนเป็นประธาน โดยเสนอให้อุเทนถวาย ย้ายสถานที่ไปยังวิทยาเขตบางพระ จังหวัดชลบุรี หรือสถานที่ที่กรมธนารักษ์จัดหาให้ หรือสถานที่ที่มีผู้บริจาคให้ และเห็นควรให้ปรับแผนการรับนักศึกษาใหม่ โดยเปิดรับนักศึกษาใหม่ในวิทยาเขตอื่น ๆ แทน ซึ่งมหาวิทยาลัยจะเสนอสภามหาวิทยาลัยพิจารณาให้ความเห็นชอบหรืออนุมัติแผนดังกล่าวในวันที่ 10 ก.พ.2567
รมว.อว.กล่าวต่อว่า สําหรับการจัดหาสถานที่เรียนให้นักศึกษาที่ต้องย้ายนั้น ในเบื้องต้นได้กําหนดไว้ใน 4 พื้นที่ ได้แก่ วิทยาเขตบางพระ จ.ชลบุรี วิทยาเขตจักรพงษภูวนารถ ถ.วิภาวดีรังสิต กรุงเทพฯ พื้นที่บริจาคที่มีนบุรี กรุงเทพฯและพื้นที่ที่ราชพัสดุใน จ.สมุทรปราการ ซึ่งทั้ง 4 สถานที่สามารถเดินทางได้สะดวก โดยกระทรวง อว. ได้ประสานกับอุเทนถวายเพื่อจัดทํารายละเอียดในการจัดทําคําของบประมาณ และประสานกับสํานักงบประมาณเพื่อให้ความช่วยเหลือในการสนับสนุนในด้านต่างๆ ขณะที่อุเทนถวายได้มีการจัดทําแผนการเคลื่อนย้ายบุคลากรของสํานักงานเขตพื้นที่อุเทนถวาย ซึ่งมีจํานวน 125 คน โดยจัดหาพื้นที่การปฏิบัติงานบางส่วนในพื้นที่จักรพงษภูวนารถ และเตรียมการเคลื่อนย้ายครุภัณฑ์เพื่อใช้ในการทํางาน และกําหนดเริ่มปฏิบัติหน้าที่ในวันที่ 12 มี.ค.2567 นอกจากนี้ ยังจัดทําแผนเคลื่อนย้ายพื้นที่เขตพื้นที่อุเทนถวาย โดยจัดทําโครงการก่อสร้างขยายเขตพื้นที่การศึกษาของคณะวิศวกรรมศาสตร์และสถาปัตยกรรมศาสตร์ บนที่ดินจํานวน 24 ไร่ 2 งาน 50 ตารางวา ที่มีนบุรี กรุงเทพฯ เพื่อรองรับการเคลื่อนย้ายนักศึกษา ทั้งนี้ได้ผ่านการพิจารณาของสภามหาวิทยาลัยฯ แล้วพร้อมกับได้เสนอของบประมาณในปี 2568 จํานวนประมาณ 400 ล้านบาทต่อสํานักงบประมาณแล้ว
รัฐบาลไทย-ข่าวทำเนียบรัฐบาล-กรมทางหลวง เปิดใช้สะพานข้ามจุดตัดทางรถไฟ สายทางเลี่ยงเมืองจักราช จังหวัดนครราชสีมา เพิ่มประสิทธิภาพด้านการจราจร และแก้ปัญหาอุบัติเหตุบริเวณจุดตัดทางรถไฟ
วันจันทร์ที่ 12 กุมภาพันธ์ 2567
กรมทางหลวง เปิดใช้สะพานข้ามจุดตัดทางรถไฟ สายทางเลี่ยงเมืองจักราช จังหวัดนครราชสีมา เพิ่มประสิทธิภาพด้านการจราจร และแก้ปัญหาอุบัติเหตุบริเวณจุดตัดทางรถไฟ
....
กรมทางหลวง (ทล.) กระทรวงคมนาคม โดยสํานักก่อสร้างสะพาน ได้ดําเนินการโครงการก่อสร้างสะพานข้ามจุดตัดทางรถไฟ สายทางเลี่ยงเมืองจักราช จังหวัดนครราชสีมา เพื่อยกระดับคุณภาพชีวิตของประชาชน แก้ปัญหาอุบัติเหตุบริเวณจุดตัดทางรถไฟ ตามนโยบายของ นายสุริยะ จึงรุ่งเรืองกิจ รัฐมนตรีว่าการกระทรวงคมนาคม ในการพัฒนาโครงข่ายทางหลวงภาคตะวันออกเฉียงเหนือ อํานวยความสะดวกและความปลอดภัยในการสัญจรแก่ประชาชน
สะพานจุดตัดทางรถไฟ สายทางเลี่ยงเมืองจักราช จังหวัดนครราชสีมา ดําเนินการบริเวณจุดตัดทางรถไฟ กับ ทล.226 ตอน หัวทะเล - หนองกระทิง (นครราชสีมา - บุรีรัมย์) ตั้งแต่ กม. ที่ 39+800 - 41+050 และ ทล.2162 ตอน ทางเข้าเมืองจักราช ตั้งแต่ กม. ที่ 0+000 - 0+609 รวมระยะทาง 1.859 กิโลเมตร ซึ่งปัจจุบันมีปริมาณการจราจรเพิ่มขึ้นอย่างต่อเนื่อง และประสบปัญหาการเกิดอุบัติเหตุในบริเวณจุดตัดผ่านทางรถไฟบนทางหลวง ส่งผลให้ประชาชนไม่ได้รับความสะดวกและความปลอดภัย ทล. ได้ดําเนินการเพื่อป้องกันอุบัติเหตุดังกล่าว โดยปรับปรุงจุดตัดผ่านทางรถไฟให้สอดคล้องกับมาตรการความปลอดภัยของการรถไฟแห่งประเทศไทยมาอย่างต่อเนื่อง เพื่อให้ประชาชนได้รับความสะดวกและความปลอดภัยตลอดการเดินทางและเป็นการแก้ไขปัญหาในระยะยาว โดยก่อสร้างสะพานคอนกรีตอัดแรง (U-Girder) ขนาด 4 ช่องจราจร ความยาว 443 เมตร และกว้าง 16.6 เมตร จํานวน 1 แห่ง พร้อมก่อสร้างเชิงลาดและกําแพงกันดินคอสะพาน ผิวจราจรแอสฟัลท์ติกคอนกรีต รวมงานวางท่อระบายน้ําและบ่อพัก ติดตั้งไฟฟ้าแสงสว่าง ตีเส้นจราจร และงานอํานวยความปลอดภัย ใช้งบประมาณ 288.65 ล้านบาท ปัจจุบันเปิดให้บริการประชาชนเพื่อใช้สัญจรแล้ว และช่วยเพิ่มประสิทธิภาพการจราจรให้แก่ประชาชน ให้ได้รับความสะดวกและความปลอดภัยมากขึ้น ลดการเกิดอุบัติเหตุ ร่นระยะเวลาในการเดินทางระหว่างจังหวัดนครราชสีมาและบุรีรัมย์ และรองรับการพัฒนาโครงการรถไฟทางคู่ในอนาคต
รัฐบาลไทย-ข่าวทำเนียบรัฐบาล-พญาคชสีห์ อธิบดีแห่งหมู่มวลกำลังพล
วันจันทร์ที่ 12 กุมภาพันธ์ 2567
พญาคชสีห์ อธิบดีแห่งหมู่มวลกําลังพล
#กระทรวงกลาโหม #สํานักงานปลัดกระทรวงกลาโหม #กองทัพไทย #กองบัญชาการกองทัพไทย #กองทัพบก #กองทัพเรือ #กองทัพอากาศ #ทหารบก #ทหารเรือ #ทหารอากาศ #เหล่าทัพ
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ลงพื้นที่เรือนจำอ่างทอง เร่งปรับปรุงอาคารเก่า-ลดความแออัด
วันอาทิตย์ที่ 11 กุมภาพันธ์ 2567
11/02/2567
รัฐมนตรีว่าการกระทรวงยุติธรรม ลงพื้นที่เรือนจําอ่างทอง เร่งปรับปรุงอาคารเก่า-ลดความแออัด
รัฐมนตรีว่าการกระทรวงยุติธรรม ลงพื้นที่เรือนจําอ่างทอง เร่งปรับปรุงอาคารเก่า-ลดความแออัด
ในวันอาทิตย์ที่ ๑๑ กุมภาพันธ์ ๒๕๖๗ พันตํารวจเอก ทวี สอดส่อง รัฐมนตรีว่าการกระทรวงยุติธรรม เดินทางเข้าตรวจเยี่ยมเรือนจําจังหวัดอ่างทอง โดยมี นายอโนทัย ทั้งรักษ์ ผู้บัญชาการเรือนจําอําเภอหลังสวน รักษาราชการแทนผู้บัญชาการเรือนจําจังหวัดอ่างทอง พร้อมคณะเจ้าหน้าที่ให้การต้อนรับ
ทั้งนี้​ สืบเนื่องจากรัฐมนตรีว่าการกระทรวงยุติธรรม ได้รับการแจ้งประสานจาก นายภราดร ปริศนานันทกุล สมาชิกสภาผู้แทนราษฎรจังหวัดอ่างทอง พรรคภูมิใจไทย ว่า อาคารเรือนนอนผู้ต้องขังหญิงเรือนจําอ่างทองก่อสร้างมานานมากกว่า ๕๒ ปี มีความทรุดโทรมตามกาลเวลาโครงสร้างเป็นเหล็กและไม้ผุกร่อนมีปลวกกินเนื้อไม้ อาคารชั้นเดียวมีสภาพเตี้ย เกิดความแออัดในการควบคุมตัว อากาศอบอ้าว ไม่ถ่ายเท จึงได้เข้าตรวจเยี่ยมดูสถานที่ โดยปัจจุบันมีผู้ต้องขังทั้งสิ้น ๑,๑๖๗ ราย เป็นผู้ต้องขังชาย ๙๔๗ ราย ผู้ต้องขังหญิง ๑๓๖ ราย และผู้ถูกกักขังแทนค่าปรับ ๔๐ ราย
นอกจากนี้ รัฐมนตรีว่าการกระทรวงยุติธรรม ได้ให้กําลังใจแก่เจ้าหน้าที่และผู้ต้องขัง ซึ่งเบื้องต้นทราบว่ามีการตั้งของบประมาณโครงการก่อสร้างเรือนนอนผู้ต้องขังหญิงในบริเวณเดิมจากชั้นเดียวเป็น ๒ ชั้น พร้อมช่วยเร่งรัดติดตาม การแก้ไขปรับปรุงกรณีดังกล่าว รวมทั้งได้ให้คําแนะนํา กรณีผู้ที่ยากไร้ถูกกักขังแทนค่าปรับ (วันละ ๕๐๐ บาท) ให้เสนอศาลเพื่อให้ทําการบริการสังคมแทนค่าปรับสําหรับผู้ต้องกักขัง และการช่วยเหลือผู้ต้องขังหญิงตั้งครรภ์ ๑ ราย ยื่นคําร้องขอปล่อยตัวชั่วคราวทราบว่าศาลให้ประกันแต่ไม่มีเงินประกันตัว เห็นควรอํานวยความยุติธรรมโดยใช้เงินประกันจากกองทุนยุติธรรมดําเนินการช่วยเหลื​อต่อไป
รัฐบาลไทย-ข่าวทำเนียบรัฐบาล-รองปลัดฯ นายนวนิตย์ ประชุมคณะอนุกรรมการสรรหาปราชญ์เกษตรของแผ่นดินครั้งที่ 1/2567
วันจันทร์ที่ 12 กุมภาพันธ์ 2567
รองปลัดฯ นายนวนิตย์ ประชุมคณะอนุกรรมการสรรหาปราชญ์เกษตรของแผ่นดินครั้งที่ 1/2567
รองปลัดฯ นายนวนิตย์ ประชุมคณะอนุกรรมการสรรหาปราชญ์เกษตรของแผ่นดินครั้งที่ 1/2567
นายนวนิตย์ พลเคน รองปลัดกระทรวงเกษตรและสหกรณ์ เป็นประธานการประชุมคณะอนุกรรมการสรรหาปราชญ์เกษตรของแผ่นดินครั้งที่ 1/2567 ณ ห้องประชุมกระทรวงเกษตรและสหกรณ์ เพื่อพิจารณาบุคคล เสนอชื่อให้ได้รับ
การแต่งตั้งเป็นปราชญ์เกษตรของแผ่นดินประจําปี พ.ศ. 2567 จํานวน 4 สาขา ได้แก่
1) สาขาผู้ทรงภูมิปัญญาและมีคณูปการ
2) สาขาเศรษฐกิจพอเพียง
3) สาขาดีเด่น
และ 4) สาขาผู้นําชุมชนและเครือข่าย
รัฐบาลไทย-ข่าวทำเนียบรัฐบาล-กรมชลฯ ปรับแผนจัดสรรน้ำเพิ่มเติม ขอความร่วมมือพื้นที่ลุ่มน้ำเจ้าพระยา “งดทำนาปรังรอบสอง"
วันจันทร์ที่ 12 กุมภาพันธ์ 2567
กรมชลฯ ปรับแผนจัดสรรน้ําเพิ่มเติม ขอความร่วมมือพื้นที่ลุ่มน้ําเจ้าพระยา “งดทํานาปรังรอบสอง"
.....
กรมชลฯ ปรับแผนจัดสรรน้ําเพิ่มเติม ขอความร่วมมือพื้นที่ลุ่มน้ําเจ้าพระยา “งดทํานาปรังรอบสอง"
.
กรมชลประทาน เผยถึงสถานการณ์น้ํา (8 ก.พ. 67) พบว่าอ่างเก็บน้ําขนาดใหญ่และขนาดกลางทั่วประเทศ มีปริมาณน้ํารวมกันทั้งสิ้นประมาณ 54,017 ล้าน ลบ.ม. (71% ของความจุอ่างฯ รวมกัน)
.
โดยเฉพาะลุ่มน้ําเจ้าพระยา 4 เขื่อนหลัก คือ เขื่อนภูมิพล เขื่อนสิริกิติ์ เขื่อนแควน้อยบํารุงแดน และเขื่อนป่าสักชลสิทธิ์ มีปริมาณน้ํารวมกันประมาณ 15,263 ล้าน ลบ.ม. (61% ของความจุอ่างฯ รวมกัน)
.
ปริมาณน้ําดังกล่าว จะส่งผลต่อการทํานาปรังอย่างไร?
.
ขณะนี้ การทํานาปรังพบว่าทั้งประเทศมีการทํานาปรังไปแล้ว 8.38 ล้านไร่ คิดเป็นร้อยละ 145 ของแผนฯ “เฉพาะลุ่มเจ้าพระยา” มีการทํานาปรังไปแล้วประมาณ 5.63 ล้านไร่ คิดเป็นร้อยละ 186 ของแผนฯ
.
จากสถานการณ์ดังกล่าว ทําให้ “ต้องปรับแผนจัดสรรน้ําเพิ่มเติม” เพื่อสนับสนุนพื้นที่ที่ยังไม่ได้เก็บเกี่ยว และขณะนี้มีการจัดสรรน้ําทั่วประเทศแล้วประมาณ 12,196 ล้าน ลบ.ม. (49%) เฉพาะลุ่มเจ้าพระยามีการใช้น้ําไปแล้วประมาณ 4,311 ล้าน ลบ.ม. (50%) ดังนั้น
.
จึงขอความร่วมมือจากเกษตรกร โดยเฉพาะในพื้นที่ลุ่มเจ้าพระยาที่เก็บเกี่ยวนาปรังรอบแรกแล้วเสร็จ “ขอให้งดทํานาปรังรอบสอง” เพื่อลดความเสี่ยงที่ผลผลิตจะเสียหายจากปริมาณน้ําไม่เพียงพอ
ที่มา :https://shorturl.asia/702Ug
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-นายกฯ ยืนยันผลงานรัฐบาลที่ผ่านมาเป็นที่ประจักษ์ ทั้งด้านการค้า การลงทุน สาธารณสุข การท่องเที่ยว การยกระดับหนังสือเดินทางไทย พร้อมยืนยันเดินหน้าแก้ไขปัญหาเพื่อยกระดับวิถีชีวิต
วันจันทร์ที่ 12 กุมภาพันธ์ 2567
12/02/2567
นายกฯ ยืนยันผลงานรัฐบาลที่ผ่านมาเป็นที่ประจักษ์ ทั้งด้านการค้า การลงทุน สาธารณสุข การท่องเที่ยว การยกระดับหนังสือเดินทางไทย พร้อมยืนยันเดินหน้าแก้ไขปัญหาเพื่อยกระดับวิถีชีวิต
นายกฯ ยืนยันผลงานรัฐบาลที่ผ่านมาเป็นที่ประจักษ์ ทั้งด้านการค้า การลงทุน สาธารณสุข การท่องเที่ยว การยกระดับหนังสือเดินทางไทย พร้อมยืนยันเดินหน้าแก้ไขปัญหาเพื่อยกระดับวิถีชีวิตพี่น้องประชาชนต่อไป
วันนี้ (12 กุมภาพันธ์ 2567) นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ตอบคําถามสื่อมวลชน โดยได้กล่าวถึงกรณีพรรคฝ่ายค้านวิพากษ์วิจารณ์เรื่องนโยบายรัฐบาล นายกรัฐมนตรีกล่าวว่า ผลงานรัฐบาลที่ผ่านมาเป็นที่ประจักษ์อยู่แล้ว ทั้งการกระตุ้นการท่องเที่ยว การลงนามความตกลงเขตการค้าเสรี (FTA) การส่งเสริมการลงทุนจากต่างประเทศ การส่งเสริมการเกษตร เป็นต้น ทั้งนี้ รัฐบาลจะมีการชี้แจงนโยบายอย่างต่อเนื่องต่อไป และยินดีรับฟังข้อเสนอแนะจากทุกฝ่าย รวมถึงพรรคฝ่ายค้าน เพื่อนําไปพูดคุยหารือกันเพิ่มเติม
โดยนายกรัฐมนตรีเน้นย้ําว่าในการทํางานเพื่อยกระดับชีวิตความเป็นอยู่ของประชาชนนั้น รัฐบาลให้ความมั่นใจกับประชาชน และเชื่อว่าประชาชนเข้าใจว่ารัฐบาลได้ดําเนินการเต็มที่ ทั้งการยกระดับนโยบาย 30 บาท รักษาทุกโรค การส่งเสริมความมั่นคงทางด้านสาธารณสุข เรื่องการส่งเสริมธุรกิจและอุตสาหกรรม การยกระดับศึกษา การยกระดับหนังสือเดินทางไทยให้มีศักดิ์ศรีมากยิ่งขึ้น มาตรการ Visa Free และการเดินหน้าหารือพูดคุยกับผู้นําประเทศต่าง ๆ ในกลุ่มสมาชิกสหภาพยุโรป ทั้งสวิสเซอร์แลนด์ เบลเยียม ประธานคณะกรรมาธิการยุโรป เรื่องยกเลิกการขอวีซ่าเชงเก้น ซึ่งกระทรวงการต่างประเทศกําลังดําเนินการ เพื่อส่งเสริมการแลกเปลี่ยนระหว่างประชาชนต่อประชาชน เศรษฐกิจ รวมถึงการท่องเที่ยวระหว่างกัน อย่างไรก็ดี การดําเนินการต้องใช้ระยะเวลา ต้องมีการรายงานความคืบหน้า ปรับปรุงและแก้ไขปัญหาต่อไป
ทั้งนี้ สําหรับการประชุมคณะกรรมการดิจิทัลวอลเล็ต ในวันพฤหัสบดีที่ 15 กุมภาพันธ์นี้ นายกรัฐมนตรีกล่าวยืนยันว่า รัฐบาลเปิดรับความคิดเห็นจากทุกฝ่าย เพื่อจะได้รับทราบปัญหา ซึ่งต้องใช้ระยะเวลาในการสํารวจความคิดเห็น
รัฐบาลไทย-ข่าวทำเนียบรัฐบาล-“หนูน้อยชาวต่างชาติ” กับ #ธงสัญลักษณ์ประจำพระองค์ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
วันจันทร์ที่ 12 กุมภาพันธ์ 2567
“หนูน้อยชาวต่างชาติ” กับ #ธงสัญลักษณ์ประจําพระองค์ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
(เมื่อวันที่ 10 กุมภาพันธ์ 2567) ในโอกาสรับเสด็จ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จฯ ไปทรงเปิดงานตรุษจีนเยาวราช ประจําปี 2567 ณ บริเวณซุ้มประตูเฉลิมพระเกียรติ 6 รอบพระชนมพรรษา ถนนเยาวราช เขตสัมพันธวงศ์ กรุงเทพฯ
จะเห็นว่า มีประชาชนชาวไทยและชาวต่างชาติมารอเฝ้ารับเสด็จพร้อมโบกธงชาติและธงสัญลักษณ์ประจําพระองค์ กันเป็นจํานวนมาก
#ทรงเป็นดวงแก้วแห่งแผ่นดินไทย #ขอพระองค์ทรงพระเจริญยิ่งยืนนาน #เพจน้ําเงินเข้ม
ที่มา : PPTV HD 36
รัฐบาลไทย-ข่าวทำเนียบรัฐบาล-คณะผู้แทนกัมพูชา ขอเข้าพบ ปลัดดีอี หารือ แพลตฟอร์มตรวจสอบภาครัฐ (Verify.gov.kh)
วันจันทร์ที่ 12 กุมภาพันธ์ 2567
คณะผู้แทนกัมพูชา ขอเข้าพบ ปลัดดีอี หารือ แพลตฟอร์มตรวจสอบภาครัฐ (Verify.gov.kh)
คณะผู้แทนกัมพูชา ขอเข้าพบ ปลัดดีอี หารือ แพลตฟอร์มตรวจสอบภาครัฐ (Verify.gov.kh)
วันนี้ (12 กุมภาพันธ์ 2567) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอี) ให้การต้อนรับ H.E. Chea Sereyvath ตําแหน่ง Secretary General of General Secretariat Digital Government Committee ราชอาณาจักรกัมพูชา พร้อมด้วยคณะผู้แทน ในโอกาสเข้าพบเพื่อนําเสนอ Verify Platform (Verify.gov.kh) ซึ่งเป็นแพลตฟอร์มของราชอาณาจักรกัมพูชา ที่ใช้ดําเนินการตรวจสอบความถูกต้องแท้จริงของเอกสารภาครัฐ ผ่านการอัพโหลดเอกสารในเว็บไซต์ Verify.gov.kh โดยระบบจะทําหน้าที่ดําเนินการตรวจสอบเท่านั้น และจะไม่เก็บข้อมูลเอกสารไว้ในระบบเพื่อให้ผู้ใช้เกิดความมั่นใจในความปลอดภัยของข้อมูล ซึ่งแพลตฟอร์มดังกล่าวได้รับรางวัลเหรียญทองในการแข่งขันรางวัล ASEAN Digital Awards 2024 ประเภท Public Sector โดยมีผู้แทนจากสํานักงานคณะกรรมการดิจิทัลเพื่อเศรษฐกิจและสังคมแห่งชาติ (สดช.) และสํานักงานพัฒนาธุรกรรมทางอิเล็กทรอนิกส์ (ETDA) เข้าร่วม ณ ห้องประชุม 801 ชั้น 8 กระทรวงดิจิทัลเพื่อเศรษฐกิจและสังคม
__________________________
รัฐบาลไทย-ข่าวทำเนียบรัฐบาล-“ชาดา” เปิดงานกองทุนสตรีฯ จังหวัดอุทัยธานี พร้อมดันบทบาทผู้หญิง ขับเคลื่อนแก้หนี้ครัวเรือน และยาเสพติด ด้าน “มนัญญา-เจเศรษฐ์” วิทยากรถ่ายทอดพลังเครือข่ายสตรี คนรุ่นใหม่ กับการพัฒนา
วันจันทร์ที่ 12 กุมภาพันธ์ 2567
12/02/2567
“ชาดา” เปิดงานกองทุนสตรีฯ จังหวัดอุทัยธานี พร้อมดันบทบาทผู้หญิง ขับเคลื่อนแก้หนี้ครัวเรือน และยาเสพติด ด้าน “มนัญญา-เจเศรษฐ์” วิทยากรถ่ายทอดพลังเครือข่ายสตรี คนรุ่นใหม่ กับการพัฒนา
“ชาดา” เปิดงานกองทุนสตรีฯ จังหวัดอุทัยธานี พร้อมดันบทบาทผู้หญิง ขับเคลื่อนแก้หนี้ครัวเรือน และยาเสพติด ด้าน “มนัญญา-เจเศรษฐ์” วิทยากร ถ่ายทอดพลังเครือข่ายสตรี คนรุ่นใหม่ กับการพัฒนาสังคม-เพิ่มคุณภาพชีวิต
วันนี้ (12 กุมภาพันธ์ 2567) นายชาดา ไทยเศรษฐ์ รัฐมนตรีช่วยว่าการกระทรวงมหาดไทย เป็นประธานเปิดโครงการสร้างพลังเครือข่าย และพัฒนาศักยภาพกองทุนพัฒนาบทบาทสตรี จังหวัดอุทัยธานี ณ โรงเรียนอนุบาลเมืองอุทัยธานี จังหวัดอุทัยธานี ตามแนวทางของนายอนุทิน ชาญวีรกูลรองนายกฯรัฐมนตรี และรัฐมนตรีว่าการกระทรวงมหาดไทย ที่มุ่งสร้างวิสัยทัศน์ ขับเคลื่อนงาน ให้ประชาชนมีคุณภาพชีวิตที่ดี ชุมชนเข้มแข็ง เมืองน่าอยู่ อย่างยั่งยืนโดยมีนางสาวมนัญญา ไทยเศรษฐ์ ประธานคณะที่ปรึกษารัฐมนตรีช่วยว่าการกระทรวงมหาดไทยเป็นวิทยากรบรรยายให้ความรู้เรื่อง “การสร้างพลังเครือข่ายสตรีให้เข้มแข็ง เพื่อเป็นพลังสําคัญในการขับเคลื่อนการพัฒนาประเทศ”รวมถึงนายเจเศรษฐ์ ไทยเศรษฐ์ สมาชิกสภาผู้แทนราษฎรจังหวัดอุทัยธานี เขต 1 พรรคภูมิใจไทย เป็นวิทยากรบรรยายให้ความรู้เรื่อง“การพัฒนา และส่งเสริมสตรีรุ่นใหม่ ให้มีบทบาทในการพัฒนาเศรษฐกิจ สังคม และคุณภาพคุณภาพชีวิต”
นายชาดา ระบุว่า จังหวัดอุทัยธานี มีสมาชิกกองทุนพัฒนาบทบาทสตรี ประเภทบุคคลธรรมดาจํานวน 87,403 คน สมาชิกประเภทองค์กร จํานวน 677 องค์กร และมีอาสาสมัครกองทุนพัฒนาบทบาทสตรีหมู่บ้าน/ชุมชน จํานวน 698 คน ซึ่งจะเป็นกลไกสําคัญขับเคลื่อนกองทุนพัฒนาบทบาทสตรี ให้บรรลุวัตถุประสงค์ และวิสัยทัศน์เป็นแหล่งทุนที่สําคัญของสตรี ในการพัฒนาคุณภาพชีวิต และเศรษฐกิจในชุมชนให้มีความเข้มแข็งอย่างยั่งยืน รวมถึงส่งเสริม และยกระดับเศรษฐกิจฐานราก สร้างความมั่นคงให้กับประชาชน และความเข้มแข็งให้กับชุมชน ให้มีความสามารถในการบริหารจัดการ และพึ่งพาตนเองอย่างยั่งยืน
“มีคํากล่าวที่ว่า ทุกความสําเร็จของบุรุษ มักมีสตรีอยู่เคียงข้างเสมอ” ผมพร้อมผลักดันการทํางานของกองทุนพัฒนาบทบาทสตรี คณะกรรมการพัฒนาสตรี และพี่น้องสตรีชาวอุทัยธานีทุกท่านและอยากเห็นกองทุนพัฒนาบทบาทสตรีช่วยแก้ไขปัญหาหนี้สินภาคครัวเรือน สร้างงานสร้างรายได้พัฒนาอาชีพ สวัสดิภาพ และสวัสดิการให้กับสตรี เครือข่ายสตรี และผู้ด้อยโอกาส และอยากเห็นพลังสตรี เข้ามามีบทบาทในการดูแลครอบครัว ดูแลสังคม เรื่องปัญหายาเสพติดในครัวเรือน และชุมชน
โดยบรรยากาศภายในงาน ยังมีเวทีแลกเปลี่ยนประสบการณ์การบริหารจัดการหนี้ การรับสมัครสมาชิกกองทุนพัฒนาบทบาทสตรี และนิทรรศการแสดงผลดําเนินงานของสตรี ทั้ง 8 อําเภอ รวมถึงบูธจําหน่ายสินค้า OTOP ผลิตภัณฑ์ชุมชนจังหวัดอุทัยธานี อีกด้วย
รัฐบาลไทย-ข่าวทำเนียบรัฐบาล-​รองปลัดฯ ณัฏฐิญา เข้าพบ รองนายกฯ สมศักดิ์ เพื่อรายงานการแก้ปัญหาป้องกันโรงงานพลุระเบิด ก.อุตฯ แก้ พ.ร.บ.โรงงาน ปรับลดจำนวนแรงม้า และประกาศ 5 กระทรวง
วันจันทร์ที่ 12 กุมภาพันธ์ 2567
12/02/2567
​รองปลัดฯ ณัฏฐิญา เข้าพบ รองนายกฯ สมศักดิ์ เพื่อรายงานการแก้ปัญหาป้องกันโรงงานพลุระเบิด ก.อุตฯ แก้ พ.ร.บ.โรงงาน ปรับลดจํานวนแรงม้า และประกาศ 5 กระทรวง
​รองปลัดฯ ณัฏฐิญา เข้าพบ รองนายกฯ สมศักดิ์ เพื่อรายงานการแก้ปัญหาป้องกันโรงงานพลุระเบิด ก.อุตฯ แก้ พ.ร.บ.โรงงาน ปรับลดจํานวนแรงม้า และประกาศ 5 กระทรวง  ”จัดโซนให้อยู่-ห้ามสูบบุหรี่-ให้มีสายล่อฟ้า-ยกเลิกใบอนุญาตหากไม่ทําตาม”
วันที่ 9 กุมภาพันธ์ 2567 เวลา 14.30 น. นางสาวณัฏฐิญา เนตยสุภา รองปลัดกระทรวงอุตสาหกรรม พร้อมด้วย นายเตมีย์ พันธุวงค์ราช ผู้อํานวยการกองตรวจราชการ นายสมชัย เอมบํารุง ผู้อํานวยการกองกฎหมาย สํานักงานปลัดกระทรวงอุตสาหกรรม นายบวร สัตยาวุฒิพงศ์ ผู้อํานวยการกองส่งเสริมเทคโนโลยีความปลอดภัยโรงงาน กรมโรงงานอุตสาหกรรม เข้าพบ นายสมศักดิ์ เทพสุทิน รองนายกรัฐมนตรี เพื่อหารือแนวทางการบริหารจัดการการอนุญาตให้ทําและค้าดอกไม้เพลิง การเยียวยาและแนวทางการแก้ไขในอนาคต โดยมีนายสมชัย เลิศประสิทธิพันธ์ รองอธิบดีกรมการปกครอง ฝ่ายปกครองท้องที่ กระทรวงมหาดไทย ร่วมหารือ ณ ทําเนียบรัฐบาล
รองปลัดฯ ณัฏฐิญา ได้รายงานความคืบหน้าการแก้ปัญหาป้องกันโรงงานพลุระเบิดว่า อก. ได้ลงตรวจครบทั้ง 8 ราย ซึ่งเป็นโรงงานที่มีมากกว่าห้าสิบแรงม้าขึ้นไปที่มีใบอนุญาตอยู่ และปัจจุบันเหลือ 6 โรงงาน ซึ่งเป็นไปตามข้อกําหนดกฎหมายว่าด้วยโรงงาน 4 โรงงาน และอีก 2 โรงงาน ไม่เป็นไปตามข้อกําหนดจึงได้ออกคําสั่งให้ปรับปรุงแก้ไข ส่วนโรงงานที่มีแรงงานต่ํากว่าห้าสิบแรงม้า ที่เคยมีใบอนุญาตแต่ปัจจุบันไม่เข้าข่าย จํานวน 42 ราย พบว่าเลิกประกอบกิจการ 33 ราย และเหลือประกอบกิจการ 9 ราย ซึ่ง อก. ได้บูรณาการร่วมกับหน่วยงานในการตรวจสอบสถานที่ผลิตและค้าดอกไม้เพลิง
ส่วนการประชุมร่วม 5 กระทรวง เพื่อทบทวนความเหมาะสมและกําหนดมาตรการเกี่ยวกับการค้าและการผลิตดอกไม้เพลิง เมื่อวันที่ 26 มกราคม 2567 อก. ได้มีการทบทวนหลักเกณฑ์ดังกล่าวแล้ว โดยได้เน้นเรื่องการใช้ความร้อนในกระบวนการผลิต เช่น การห้ามสูบบุหรี่ในพื้นที่ทั้งหมด การกําหนดให้ต้องขออนุญาตทํางานที่อาจทําให้เกิดประกายไฟ หรือความร้อน เป็นต้น และยังมีการกําหนดมาตรฐานให้ชัดเจน เช่น มาตรฐานเกี่ยวกับระบบป้องกันฟ้าผ่า เป็นต้น
ส่วนการปรับปรุงแก้ไข พ.ร.บ.โรงงานฯ อก. ได้มีคําสั่ง อก. ที่ 6/2567 แต่งตั้งคณะกรรมการปรับปรุงกฎหมาย มาตรฐาน ระเบียบ และข้อปฏิบัติด้านความปลอดภัยและสิ่งแวดล้อม ตาม พ.ร.บ.โรงงานฯ พ.ศ. 2535 เพื่อพิจารณาปรับปรุงกฎหมาย โดยแก้ไขให้ “มาตรา 5/1 ... ที่ใช้เครื่องจักรมีกําลังรวมตั้งแต่ห้าแรงม้าหรือเทียบเท่าตั้งแต่ห้าแรงม้าขึ้นไป แต่ไม่ถึงห้าสิบแรงม้า หรือใช้คนงานตั้งแต่เจ็ดคนขึ้นไปแต่ไม่ถึงห้าสิบคน โดยใช้เครื่องจักรหรือไม่ก็ตาม เป็นโรงงานจําพวกที่ 3 ให้ถือว่ากําลังแรงม้าเครื่องจักรและจํานวนคนงานตามวรรคหนึ่ง อยู่ในคํานิยามคําว่า “โรงงาน” ตามมาตรา 5” ซึ่งขณะนี้อยู่ระหว่างเสนอ รัฐมนตรีว่าการกระทรวงอุตสาหกรรม พิจารณาให้ความเห็นชอบในหลักการ และจะเสนอคณะรัฐมนตรีในลําดับต่อไป
รัฐบาลไทย-ข่าวทำเนียบรัฐบาล-​ผู้ตรวจราชการฯ เอกนิติ  ลงพื้นที่อำนาจเจริญ ตรวจราชการกรณีปกติ พร้อมเน้นย้ำเจ้าหน้าที่ดำเนินการตามนโยบาย MIND คู่ชุมชน
วันจันทร์ที่ 12 กุมภาพันธ์ 2567
12/02/2567
​ผู้ตรวจราชการฯ เอกนิติ  ลงพื้นที่อํานาจเจริญ ตรวจราชการกรณีปกติ พร้อมเน้นย้ําเจ้าหน้าที่ดําเนินการตามนโยบาย MIND คู่ชุมชน
มุ่งยกระดับ “ปั้นอุตสาหกรรมคู่ชุมชน” ส่งเสริมธุรกิจ ดูแลชุมชน รักษาสิ่งแวดล้อม และการกระจายรายได้เพื่อคุณภาพชีวิตที่สมดุลกับสิ่งแวดล้อม
วันที่ 8 กุมภาพันธ์ 2567 เวลา 14.00 น. นายเอกนิติ รมยานนท์ ผู้ตรวจราชการกระทรวงอุตสาหกรรม ตรวจราชการกรณีปกติ รอบที่ 1 ประจําปีงบประมาณ พ.ศ. 2567 โดยมีนายปิยะ ท้วมเกร็ด อุตสาหกรรมจังหวัดอํานาจเจริญและเจ้าหน้าที่เข้าร่วมรับการตรวจราชการในครั้งนี้ รายงานตามประเด็นการตรวจราชการกรณีการตรวจกํากับ เร่งรัด ติดตาม เพื่อขับเคลื่อนการดําเนินงานและโครงการสําคัญของกระทรวงโดยผู้ตรวจราชการฯ ได้มอบนโยบายให้เจ้าหน้าที่ดําเนินการตามนโยบาย MIND ของกระทรวงอุตสาหกรรม (อก.) ใช้หัวและใจขับเคลื่อนแผนงานปี 2567 มุ่งยกระดับ “ปั้นอุตสาหกรรมคู่ชุมชน” 4 มิติ ส่งเสริมธุรกิจ ดูแลชุมชน รักษาสิ่งแวดล้อม และการกระจายรายได้เพื่อคุณภาพชีวิตที่สมดุลกับสิ่งแวดล้อม พร้อมทั้งให้ข้อเสนอแนะในการปฏิบัติงาน รวมทั้งแนวทางปฏิบัติงานตามข้อสั่งการที่จะต้องปฏิบัติอย่างเคร่งครัด อาทิ การเบิกจ่ายงบประมาณให้เป็นไปตามแผนที่กําหนดและเป็นไปตามมาตรการเร่งรัดการเบิกจ่ายงบประมาณ ตามมติ ครม. รวมทั้งจะต้องจัดสรรและบริหารจัดการการใช้จ่ายงบประมาณอย่างรอบคอบ การตรวจกํากับดูแลสถานประกอบการในพื้นที่ให้เป็นไปตามกฎหมาย และแก้ไขปัญหาเรื่องร้องเรียนอย่างเร่งด่วน และเน้นย้ําให้ปฏิบัติงานผ่านระบบสารสนเทศ โดยใช้ระบบตรวจกํากับโรงงาน (i-Auditor) โรงงานค้างชําระค่าธรรมเนียม จะต้องติดตามเร่งรัดดําเนินการให้เป็นที่สิ้นสุด การบริหารจัดการกากอุตสาหกรรม กํากับดูแลให้เป็นไปตามกฎหมาย และรายงานข้อมูลกากอุตสาหกรรมผ่านระบบสารสนเทศฯ ให้ดําเนินการภายในระยะเวลาที่กําหนด การรับรองอุตสาหกรรมสีเขียว (GI) เน้นย้ําให้ติดตามเร่งรัดการดําเนินการให้เป็นไปตามเป้าหมายที่กําหนด รวมทั้งประชาสัมพันธ์ ชี้แจงถึงความสําคัญของการเข้าร่วมโครงการ พร้อมเชิญชวนสมัครเข้าร่วมโครงการ 72 พรรษา ลด 10 MtCO2eq และ PM 2.5 จากภาคอุตสาหกรรมด้วย MIND จะต้องมีสูตรการคํานวณหาค่าคาร์บอนไดออกไซด์ในปริมาณผลิตภัณฑ์แต่ละประเภทให้ถูกต้อง
สุดท้ายนี้ ผู้ตรวจราชการฯ ได้เยี่ยมชมอุปกรณ์สื่อประชาสัมพันธ์ผลิตภัณฑ์ผ่านสื่อออนไลน์และให้กําลังใจในการปฏิบัติงาน และขอให้ปฏิบัติงานอย่างเต็มความสามารถในทุกด้าน เพื่อผู้ประกอบการ ประชาชน และ อก.
รัฐบาลไทย-ข่าวทำเนียบรัฐบาล-เปิดสาระสำคัญ ร่างกฎกระทรวง “การแบ่งแยกหรือโอนสิทธิในที่ดินของผู้ได้รับสิทธิโดยการปฏิรูปที่ดินเพื่อเกษตรกรรม พ.ศ. ....”
วันจันทร์ที่ 12 กุมภาพันธ์ 2567
เปิดสาระสําคัญ ร่างกฎกระทรวง “การแบ่งแยกหรือโอนสิทธิในที่ดินของผู้ได้รับสิทธิโดยการปฏิรูปที่ดินเพื่อเกษตรกรรม พ.ศ. ....”
.....
ที่ประชุม ครม. (วันที่ 6 ก.พ. 2567) ได้มีมติรับทราบ “ร่างกฎกระทรวงการแบ่งแยกหรือโอนสิทธิในที่ดินของผู้ได้รับสิทธิโดยการปฏิรูปที่ดินเพื่อเกษตรกรรม พ.ศ. ..... ” (เดิมชื่อว่า ร่างกฎกระทรวงการตกทอดทางมรดกและการโอนสิทธิในที่ดินที่บุคคลได้รับสิทธิโดยการปฏิรูปที่ดินเพื่อเกษตรกรรม พ.ศ. ....)
.
สาระสําคัญของร่างกฎกระทรวงฯ ดังนี้
1. กําหนดบทนิยาม :
“ผู้ได้รับสิทธิโดยการปฏิรูปที่ดินเพื่อเกษตรกรรม” หมายความว่า บุคคลผู้ได้รับโฉนดที่ดินหรือหนังสือรับรองการทําประโยชน์โดยการปฏิรูปที่ดินเพื่อเกษตรกรรม
2. การตกทอดทางมรดกแก่ทายาทโดยธรรม :
กําหนดกรณีที่ผู้ได้รับสิทธิฯ ถึงแก่ความตายหรือศาลมีคําสั่งให้เป็นคนสาบสูญ ให้สิทธิในที่ดินตกทอดทางมรดกแก่ทายาทโดยธรรมที่มีสิทธิได้รับมรดก รวมทั้งได้กําหนดให้คู่สมรสที่ยังมีชีวิตอยู่ถือเป็นทายาทโดยธรรม เป็นต้น
3. การแบ่งแยกหรือโอนสิทธิในที่ดินไปยังสถาบันเกษตรกร :
กําหนดให้ผู้ได้รับสิทธิฯ สามารถโอนสิทธิในที่ดินแก่สถาบันเกษตรกรเพื่อชําระหนี้ ทั้งหมด หรือบางส่วน ได้ และให้กําหนดแนวทางปฏิบัติการใช้ประโยชน์ที่ดินของสถาบันเกษตรกร ภายหลังจากที่ได้รับโอนสิทธิในที่ดิน โดยจะต้องใช้ที่ดินประกอบเกษตรกรรม (จะทําการแบ่งแยกหรือโอนไปยังผู้อื่น หรือนําไปให้บุคคลอื่นเช่าไม่ได้)
4. การแบ่งแยกหรือโอนสิทธิในที่ดินไปยังสํานักงานการปฏิรูปที่ดินเพื่อเกษตรกรรม (ส.ป.ก.) :
กําหนดให้ผู้ได้รับสิทธิฯ อาจแบ่งแยก หรือโอนสิทธิในที่ดินบางส่วน หรือทั้งหมดคืนให้ ส.ป.ก. โดยขอรับค่าตอบแทนหรือไม่ก็ได้
.
โดยร่างกฎหมายนี้จะเป็นประโยชน์ต่อประชาชน “ผู้ได้รับสิทธิโดยการปฏิรูปที่ดินเพื่อเกษตรกรรม“ ที่ต้องการจะทําการแบ่งแยกหรือโอนสิทธิในที่ดิน และเป็นประโยชน์ต่อการปฏิบัติงานของพนักงานเจ้าหน้าที่ที่เกี่ยวข้องด้วย
.
อ่านเพิ่มเติม คลิกhttps://www.thaigov.go.th/news/contents/details/78504
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​“กระทรวงทรัพยากรธรรมชาติฯ” จับมือภาครัฐ - เอกชนศูนย์บรรเทาภัยแล้ง แก้ปัญหาขาดแคลนน้ำให้ประชาชน พร้อมวางแผนรับมือระยะยาว
วันจันทร์ที่ 12 กุมภาพันธ์ 2567
12/02/2567
​“กระทรวงทรัพยากรธรรมชาติฯ” จับมือภาครัฐ - เอกชนศูนย์บรรเทาภัยแล้ง แก้ปัญหาขาดแคลนน้ําให้ประชาชน พร้อมวางแผนรับมือระยะยาว
​“กระทรวงทรัพยากรธรรมชาติฯ”จับมือภาครัฐ - เอกชนศูนย์บรรเทาภัยแล้ง แก้ปัญหาขาดแคลนน้ําให้ประชาชน พร้อมวางแผนรับมือระยะยาว
วันนี้ (12 กุมภาพันธ์ 2567) น.ส.เกณิกา อุ่นจิตร์ รองโฆษกประจําสํานักนายกรัฐมนตรี เปิดเผยว่า พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม ได้เปิดศูนย์บรรเทาภัยแล้ง ภายใต้ความร่วมมือระหว่างกรมทรัพยากรน้ํา และกรมทรัพยากรน้ําบาดาล ซึ่งพล.ต.อ.พัชรวาท ได้ให้ความสําคัญกับปัญหาภัยแล้งที่กําลังจะเกิดขึ้นในหลายพื้นที่ของประเทศ จึงได้สั่งการให้จัดตั้งศูนย์บรรเทาภัยแล้ง เพื่อทํางานร่วมกันในการแก้ไขปัญหาความเดือดร้อนของพี่น้องประชาชน บริหารจัดการทรัพยากรน้ําบรรเทาภาวะขาดแคลนน้ํา โดยให้ความสําคัญกับน้ําอุปโภคบริโภค และน้ําเพื่อการเกษตร
น.ส.เกณิกา กล่าวต่อว่า พล.ต.อ.พัชรวาท ยังสั่งการให้เร่งจัดทําแผนปฏิบัติการป้องกันและบรรเทาภัยแล้ง โดยให้สํารวจและพัฒนาแหล่งน้ําในพื้นที่ต้นน้ําและแหล่งน้ําสาธารณะที่มีศักยภาพ เพื่อให้มีน้ําต้นทุนเพิ่มขึ้น สํารวจพื้นที่ขาดแคลนน้ําและจัดทําโครงการพัฒนาแหล่งน้ําบาดาลอันเนื่องมาจากพระราชดําริ จุดจ่ายน้ําบาดาลต้องพร้อมใช้งาน จุดไหนมีปัญหาให้เร่งซ่อมแซม เพื่อบรรเทาความเดือดร้อนของประชาชนในภาวะภัยแล้งของปีนี้ได้อย่างมีประสิทธิภาพ และรวมถึงแผนระยะยาวเพื่อแก้ไขปัญหาอย่างยั่งยืน
“กระทรวงทรัพยากรธรรมชาติและสิ่งแวดล้อมจะบูรณาการ การทํางานร่วมมือกับหน่วยงานภาครัฐ ภาคเอกชน องค์กรพัฒนา เอกชน และประชาชน เพื่อร่วมกันแก้ไขปัญหาภัยแล้ง ทั้งนี้ยังได้เปิดช่องทางในการรับแจ้งภาวะน้ําแล้งของกระทรวงฯ ผ่าน สายด่วน Green Call 1310 กด 4 กรมทรัพยากรน้ําบาดาล 1310 กด 5 กรมทรัพยากรน้ํา”น.ส.เกณิกา กล่าว
รัฐบาลไทย-ข่าวทำเนียบรัฐบาล-รองปลัด กษ. ติดตามความก้าวหน้าตามประเด็นข้อสั่งการของรัฐมนตรีว่าการกระทรวงเกษตรและสหกรณ์
วันจันทร์ที่ 12 กุมภาพันธ์ 2567
รองปลัด กษ. ติดตามความก้าวหน้าตามประเด็นข้อสั่งการของรัฐมนตรีว่าการกระทรวงเกษตรและสหกรณ์
รองปลัด กษ. ติดตามความก้าวหน้าตามประเด็นข้อสั่งการของรัฐมนตรีว่าการกระทรวงเกษตรและสหกรณ์ ในภารกิจการลงพื้นที่ตรวจราชการกลุ่มจังหวัดภาคใต้
นายอภัย สุทธิสังข์ รองปลัดกระทรวงเกษตรและสหกรณ์ เป็นประธานการประชุมติดตามความก้าวหน้าตามประเด็นข้อสั่งการของรัฐมนตรีว่าการกระทรวงเกษตรและสหกรณ์ ในภารกิจการลงพื้นที่ตรวจราชการกลุ่มจังหวัดภาคใต้ ร่วมกับหัวหน้าส่วนราชการในสังกัดกระทรวงเกษตรและสหกรณ์ กลุ่มจังหวัดภาคใต้ ณ ห้องประชุมสํานักตรวจราชการ 1403 และผ่านระบบ Zoom Meeting
ทั้งนี้ รัฐมนตรีว่าการกระทรวงเกษตรและสหกรณ์ ลงพื้นที่ตรวจราชการจังหวัดในกลุ่มภาคใต้ (ตั้งแต่วันที่ 1 กันยายน 2566 – 31 มกราคม 2567) 11 วัน 12 จังหวัด ได้แก่ จังหวัดนครศรีธรรมราช ปัตตานี ยะลา นราธิวาส พัทลุง ตรัง สุราษฎร์ธานี สงขลา กระบี่ ภูเก็ต พังงา และระนอง มีประเด็นข้อสั่งการจากการลงพื้นที่ตรวจราชการทั้งสิ้น 182 ข้อสั่งการ ดําเนินการแล้วเสร็จ 43 ข้อสั่งการ หรือร้อยละ 23.63 ส่วนที่เหลืออยู่ระหว่างดําเนินการแล้วบางส่วน เป็นไปตามแผนการปฏิบัติงาน หรือมีการดําเนินการในพื้นที่นําร่องเป็นต้น
รัฐบาลไทย-ข่าวทำเนียบรัฐบาล-มท. ขับเคลื่อน 3 มาตรการแก้ไขปัญหาไฟป่า หมอกควัน และ PM2.5
วันจันทร์ที่ 12 กุมภาพันธ์ 2567
มท. ขับเคลื่อน 3 มาตรการแก้ไขปัญหาไฟป่า หมอกควัน และ PM2.5
.....
มท. ขับเคลื่อน 3 มาตรการแก้ไขปัญหาไฟป่า หมอกควัน และ PM2.5
.
กระทรวงมหาดไทย โดยกรมป้องกันและบรรเทาสาธารณภัย เผย 3 แนวทางการขับเคลื่อนการดําเนินงานประเด็นการแก้ไขปัญหาไฟป่า หมอกควัน และฝุ่นละอองขนาดเล็ก PM2.5 ดังนี้
.
1.ลดมลพิษที่แหล่งกําเนิด : ให้อําเภอและองค์กรปกครองส่วนท้องถิ่นร่วมกันดําเนินการเพื่อป้องกันและลดการเกิดมลพิษที่ต้นทาง (แหล่งกําเนิด) กําชับหน่วยงานที่มีอํานาจหน้าที่ตามกฎหมาย บังคับใช้กฎหมายโดยเคร่งครัด
.
2.สร้างความเข้าใจแก่ประชาชน : เน้นการสื่อสารเชิงรุก เพื่อประชาสัมพันธ์สร้างการรับรู้และความเข้าใจในสถานการณ์ที่เกิดขึ้น และตระหนักถึงสาเหตุการเกิดฝุ่นละออง สร้างการมีส่วนร่วมของประชาชนเพื่อช่วยกันป้องกันและลดปัญหาด้านมลพิษที่เกิดขึ้นในพื้นที่
.
3. การเผชิญเหตุ เมื่อสถานการณ์ไฟป่า หมอกควัน หรือระดับปริมาณฝุ่นละอองขนาดเล็ก (PM2.5) มีแนวโน้มสูงขึ้นหรือเกินค่ามาตรฐาน:
> ยกระดับการปฏิบัติตามมาตรการต่าง ๆ
> เน้นความปลอดภัยของเจ้าหน้าที่ผู้ปฏิบัติงาน
> จัดพื้นที่และระบบบริการประชาชนในพื้นที่ปลอดภัย (Safety Zone) หรือห้องปลอดฝุ่นให้มีความเหมาะสม
> ดําเนินการให้ความช่วยเหลือตามระเบียบและหลักเกณฑ์ที่เกี่ยวข้องอย่างเคร่งครัด โปร่งใส และตรวจสอบได้
.
สําหรับการป้องกันอันตรายจากอัคคีภัยและอุบัติภัยในช่วงวันตรุษจีน ปี 67 ได้กําชับให้จังหวัด อําเภอ และองค์กรปกครองส่วนท้องถิ่น ตรวจสอบพื้นที่ชุมชนที่มีแหล่งสถานที่เก็บ ทํา หรือค้าดอกไม้เพลิงของผู้ประกอบการ โดยให้เพิ่มความระมัดระวังในกระบวนการผลิตที่อาจส่งผลให้เกิดความเสี่ยงอันตรายต่อชีวิตและทรัพย์สินของประชาชน
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กษ. แจงมาตรการ “ส่งออกมังคุดผลสด” ไปญี่ปุ่น ย้ำ!ผู้ประกอบการสามารถเลือกใช้ได้ทั้ง 2 วิธีในการส่งออก
วันจันทร์ที่ 12 กุมภาพันธ์ 2567
กษ. แจงมาตรการ “ส่งออกมังคุดผลสด” ไปญี่ปุ่น ย้ํา!ผู้ประกอบการสามารถเลือกใช้ได้ทั้ง 2 วิธีในการส่งออก
.....
กษ. แจงมาตรการ “ส่งออกมังคุดผลสด” ไปญี่ปุ่น ย้ํา!ผู้ประกอบการสามารถเลือกใช้ได้ทั้ง 2 วิธีในการส่งออก
.
กระทรวงเกษตรและสหกรณ์ โดย สํานักงานที่ปรึกษาการเกษตรต่างประเทศประจํากรุงโตเกียว (สปษ. โตเกียว) ชี้แจงข้อเท็จจริงกรณีสื่อมวลชนนําเสนอข่าว “ผู้ส่งออกมังคุดจันทบุรี บี้รัฐ ถกญี่ปุ่นแก้กฎ - แตก1 ลูกทิ้งยกล็อต” ซึ่งส่งผลให้ผู้ประกอบการบางส่วนเกิดความเข้าใจคลาดเคลื่อนนั้น
.
ข้อชี้แจง : ผู้ประกอบการยังสามารถเลือกใช้ได้ทั้ง 2 วิธีในการส่งออก ซึ่งปัจจุบันกระทรวงเกษตรป่าไม้และประมงญี่ปุ่น (MAFF) อนุญาตให้นําเข้ามังคุดผลสดจากประเทศไทยได้ 2 วิธี คือ
.
1. มังคุดผลสดที่ผ่านมาตรการอบไอน้ํา (VHT)
2. การควบคุมระบบ (System Approach) หรือวิธีไม่ต้องอบไอน้ํา
.
ทั้งนี้ เกษตรกรหรือผู้ประกอบการสามารถเลือกใช้วิธีที่สะดวกได้ตามความเหมาะสม โดยมีรายละเอียด ดังนี้
.
• วิธีการอบไอน้ํา (VHT):
> โรงอบไอน้ําและโรงคัดบรรจุจะต้องขึ้นทะเบียน
> มังคุดจะต้องผ่านการอบไอน้ํา เพื่อกําจัดแมลงวันผลไม้ Bactrocera dorsalis Species Complex
> เจ้าหน้าที่กรมวิชาการเกษตรตรวจเพื่อการส่งออก
> กระทรวงเกษตรฯ ญี่ปุ่นจะส่งเจ้าหน้าที่มาตรวจประเมินระบบปีละ 1 ครั้ง
* ข้อดีของวิธีนี้ คือ ผู้ประกอบการมีความชํานาญ สามารถดําเนินการได้คราวละปริมาณมาก ๆ
.
• วิธีการควบคุมระบบ (System Approach) หรือวิธี “ไม่ต้องอบไอน้ํา”:
> แต่ต้องคัดเฉพาะผลที่ไม่มีรอยเสียหาย โดยกําหนดว่า หากตรวจพบรอยเสียหายหรือพบแมลงวันผลไม้สินค้าจะถูกทําลายทั้งล็อตการนําเข้า
.
เนื่องจากในขั้นตอนการเจรจากรมวิชาการเกษตร “เสนอเพียงมาตรการเมื่อตรวจพบแมลงวันผลไม้เท่านั้น” แต่ทางกระทรวงเกษตรฯ ญี่ปุ่นระบุ “ให้เพิ่มมาตรการเมื่อตรวจพบรอยเสียหาย ณ ด่านนําเข้าด้วย” จึงจะอนุญาตให้ใช้มาตรการทางเลือกใหม่ (ไม่ต้องอบไอน้ํา)
* ข้อดีของวิธีนี้ คือ ผลมังคุดที่ไม่ผ่านการอบไอน้ํา “สามารถเก็บรักษาได้นานขึ้น” ประหยัดค่าใช้จ่ายในการอบไอน้ํา แต่มีข้อจํากัด หากตรวจพบรอยเสียหายทางการญี่ปุ่นจะไม่อนุญาตให้นําเข้าทั้งล็อต
.
สําหรับมาตรการระยะกลาง - ระยะยาว กรมวิชาการเกษตรอาจพิจารณารวบรวมข้อมูล (จํานวนเคสส่งออกจริงสักระยะหนึ่ง) ที่พิสูจน์ให้เห็นว่ามาตรการควบคุมของฝ่ายไทยเพียงพอ และไม่ส่งผลให้เกิดความเสี่ยงในการบุกรุกของแมลงวันผลไม้เข้าสู่ประเทศญี่ปุ่น เพื่อใช้ประกอบการเจรจาขอลดความรุนแรงของมาตรการเมื่อตรวจพบรอยเสียหาย ณ ประเทศญี่ปุ่น ต่อไป
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​ผู้ตรวจราชการฯ ศุภกิจ นำทีม MIND สิงห์บุรี ให้คำปรึกษาผู้ประกอบการ SME โรงงาน ณ จังหวัดสิงห์บุรี  .
วันจันทร์ที่ 12 กุมภาพันธ์ 2567
12/02/2567
​ผู้ตรวจราชการฯ ศุภกิจ นําทีม MIND สิงห์บุรี ให้คําปรึกษาผู้ประกอบการ SME โรงงาน ณ จังหวัดสิงห์บุรี  .
​ผู้ตรวจราชการฯ ศุภกิจ นําทีม MIND สิงห์บุรี ให้คําปรึกษาผู้ประกอบการ SME โรงงาน ณ จังหวัดสิงห์บุรี
วันที่ 8 กุมภาพันธ์ 2567 เวลา 14.00 น. นายศุภกิจ บุญศิริ ผู้ตรวจราชการกระทรวงอุตสาหกรรม พร้อมด้วยนายดํารงค์ โอกาศ อุตสาหกรรมจังหวัดสิงห์บุรีและคณะ ลงพื้นที่เยี่ยมชมพร้อมให้คําปรึกษาแนะนํา SMEs ปาท่องโก๋กึ่งสําเร็จรูป "บังอีโก๋เล็ก สิงห์บุรี" เป็นเจ้าแรกของจังหวัดสิงห์บุรี มีความโดดเด่นคือ เป็นปาท่องโก๋ขนาดเล็ก สามารถเก็บแช่เย็นในถุงซีลสูญญากาศใด้นาน 3 เดือน ได้รับการรับรอง มผช. อย. และมาตรฐานฮาลาล อีกทั้งยังได้รับการคัดสรร OTOP ระดับ 5 ดาว โดยผู้ตรวจราชการฯ ได้ให้คําแนะนําในการส่งเสริมพัฒนาผู้ประกอบการให้มีองค์ความรู้ด้านการพัฒนากระบวนการผลิต การตลาด และยกระดับการประกอบกิจการให้พร้อมแข่งขัน การเข้าถึงแหล่งเงินทุน ให้สามารถส่งออกได้ และมอบหมายให้ สํานักงานอุตสาหกรรมจังหวัดสิงห์บุรี ช่วยผลักดันส่งเสริมเพิ่มขีดความสามารถในการดําเนินธุรกิจที่จะเติบโตรองรับอุตสาหกรรมฮาลาล ขยายตลาดการค้าอุตสาหกรรมฮาลาลในต่างประเทศ และผู้ตรวจราชการฯ ได้ให้กําลังใจและชื่นชมในการประกอบธุรกิจที่ตระหนักถึงมาตรฐานต่างๆ ที่ใส่ใจผู้บริโภค
เวลา 15.00 น
ผู้ตรวจราชการฯ ได้เข้าตรวจเยี่ยม โรงงานอุตสาหกรรม บริษัท บุญรอดเอเซียเบเวอเรช จํากัด ผู้ผลิตน้ําดื่มบริสุทธิ์ "ตราสิงห์" จากแหล่งน้ําพรหมบุรี จังหวัดสิงห์บุรี ที่มีกระบวนการผลิตที่ใช้เทคโนโลยีที่ทันสมัยและเป็นมิตรกับสิ่งแวดล้อม ตลอดจนยังให้การสนับสนุนการพัฒนาคุณภาพชีวิตของชุมชนบริเวณรอบโรงงานและสังคมให้สามารถอยู่ร่วมกันได้อย่างมีความสุขยั่งยืน และได้รับการรับรองเป็น โรงงานอุตสาหกรรมเชิงนิเวศ (ECO FACTORY) และ Green Industry ระดับ 3 โดยพร้อมยกระดับพัฒนาเพื่อก้าวเข้าสู่ GI ระดับ 4 โดยในปี 2567 มีแผนขับเคลื่อนโครงการลดการปล่อยก๊าซคาร์บอนไดออกไซด์ และลดก๊าซเรือนกระจกอีกด้วย ทั้งนี้ผู้ตรวจราชการฯ ได้ชื่นชมการประกอบกิจการที่ใส่ใจสิ่งแวดล้อมและชุมชนโดยรอบ สามารถอยู่ร่วมกันได้อย่างเกื้อกูลกัน ร่วมกันขับเคลื่อนนโยบาย MIND โดยเฉพาะมิติที่ 4 การกระจายรายได้สู่ชุมชน การรักษาวิถีชีวิต สร้างประโยชน์ พัฒนาชุมชนรอบโรงงาน ให้เกิดขึ้นในพื้นที่ต่อไป
รัฐบาลไทย-ข่าวทำเนียบรัฐบาล-เหลือเวลาอีกเพียงไม่ถึงสัปดาห์!! “รัดเกล้า” เชิญชวน รีบไปเที่ยว "งานมหกรรมหุ่นฟางนกจังหวัดชัยนาท ประจำปี 2567" กันก่อนวัน 18 กุมภาพันธ์ 2567
วันจันทร์ที่ 12 กุมภาพันธ์ 2567
12/02/2567
เหลือเวลาอีกเพียงไม่ถึงสัปดาห์!! “รัดเกล้า” เชิญชวน รีบไปเที่ยว "งานมหกรรมหุ่นฟางนกจังหวัดชัยนาท ประจําปี 2567" กันก่อนวัน 18 กุมภาพันธ์ 2567
เหลือเวลาอีกเพียงไม่ถึงสัปดาห์!! “รัดเกล้า” เชิญชวน รีบไปเที่ยว "งานมหกรรมหุ่นฟางนกจังหวัดชัยนาท ประจําปี 2567" กันก่อนวัน 18 กุมภาพันธ์ 2567
วันนี้ (12 กุมภาพันธ์ 2567) นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เชิญชวนร่วมงานมหกรรมหุ่นฟางนกและของดีศรีท้องถิ่น จังหวัดชัยนาท ครั้งที่ 39 ประจําปี 2567 และงานกาชาดจังหวัดชัยนาท ระหว่างวันที่ 8 - 18 กุมภาพันธ์ 2567 ณ สนามกีฬาเฉลิมพระเกียรติฯ หน้าศาลากลางจังหวัดชัยนาท ร่วมกันสืบสาน พัฒนาต่อยอดประเพณี วัฒนธรรมและภูมิปัญญาท้องถิ่น
รองโฆษกประจําสํานักนายกรัฐมนตรี กล่าวว่า การจัดงานมหกรรมหุ่นฟางนกและของดีศรีท้องถิ่น จังหวัดชัยนาท จัดสืบต่อกันมาจนถึงปัจจุบัน นับเป็นครั้งที่ 39 โดยถือเป็นงานประเพณีหนึ่งเดียวในโลกที่นําเอาฟางข้าว เศษวัสดุเหลือใช้จากทุ่งนา มาสร้างสรรค์ประดิษฐ์งานศิลปะเป็นหุ่นฟางนกยักษ์ และหุ่นฟางนกเล็ก สร้างงาน สร้างอาชีพและรายได้ให้กับชาวชัยนาท กระตุ้นเศรษฐกิจ สร้างเม็ดเงินไหลเข้าสู่ระบบเศรษฐกิจในพื้นที่จังหวัดชัยนาทมากขึ้น
โดยวันเปิดงาน (8 ก.พ. 2567) ที่ผ่านมาได้มีการจัดขบวนแห่วัฒนธรรมและภูมิปัญญาท้องถิ่นของทั้ง 8 อําเภอในพื้นที่จังหวัดชัยนาท ขบวนหุ่นฟางนกนานาชนิด จํานวนกว่า 40 ตัว ทั้งประเภทหุ่นฟางนกไฮเทค และหุ่นฟางนกสวยงาม ที่เข้าร่วมประกวดชิงถ้วยรางวัล และตลอดระยะเวลา 11 วันของการจัดงานจะมีการจัดศิลปวัฒนธรรม การจัดจําหน่ายสินค้าของศรีท้องถิ่นจังหวัดชัยนาท สินค้าโอทอป - นวัตวิถี สินค้าเกษตร สินค้าราคาถูก ชิมอาหารพื้นถิ่นชัยนาท และกิจกรรมอื่น ๆ มากมาย
“รัฐบาลส่งเสริมสนับสนุนนําวัสดุที่เหลือใช้มาใช้ประโยชน์ สร้างเอกลักษณ์กลายเป็นของประจําถิ่นช่วยดึงดูดนักท่องเที่ยว สร้ายรายได้หมุนเวียนสู่จังหวัด ทั้งนี้ จึงขอเชิญชวนเที่ยวชมงานมหกรรมหุ่นฟางนกชัยนาทภายในวันที่ 18 กุมภาพันธ์ นี้ เที่ยวฟรี ชมฟรี สามารถสอบถามข้อมูลเพิ่มเติมได้ที่ที่ทําการปกครองจังหวัดชัยนาท โทรศัพท์ 0-5641-1234” นางรัดเกล้าฯ กล่าว
รัฐบาลไทย-ข่าวทำเนียบรัฐบาล-DAD ให้สิทธิ์ NT ลงทุนบริการบรอดแบนด์ ครอบคลุมพื้นที่ศูนย์ราชการเฉลิมพระเกียรติฯ
วันจันทร์ที่ 12 กุมภาพันธ์ 2567
12/02/2567
DAD ให้สิทธิ์ NT ลงทุนบริการบรอดแบนด์ ครอบคลุมพื้นที่ศูนย์ราชการเฉลิมพระเกียรติฯ
DAD ให้สิทธิ์ NT ลงทุน 700 ล้านบาท ติดตั้งโครงข่ายบรอดแบนด์ ให้บริการผู้เช่าในศูนย์ราชการเฉลิมพระเกียรติฯ ครอบคลุมทุกพื้นที่ คาดเปิดบริการเมษายนนี้
ดร. นาฬิกอติภัค แสงสนิท กรรมการผู้จัดการ บริษัท ธนารักษ์พัฒนาสินทรัพย์ จํากัด หรือ DAD Asset Development เปิดเผยว่า ได้ลงนามสัญญาให้สิทธิบริการกับบริษัท โทรคมนาคมแห่งชาติ จํากัด (มหาชน) หรือ NT เพื่อให้บริการสื่อสารโทรคมนาคมผ่านเครือข่ายความเร็วสูง (Broadband) ภายในศูนย์ราชการเฉลิมพระเกียรติฯ ระยะเวลา 10 ปี 6 เดือน โดย DAD จะได้รับส่วนแบ่งผลประโยชน์ตอบแทนในอัตราเริ่มต้นร้อยละ 10 ของรายได้
ภายใต้สัญญาให้สิทธิบริการ NT จะต้องใช้เงินลงทุน 700 ล้านบาท เพื่อดําเนินการให้บริการระบบสื่อสารโทรคมนาคมผ่านเครือข่ายความเร็วสูง (Broadband) ได้แก่ 1. โทรศัพท์พื้นฐาน IP-Phone และ Port LAN สําหรับระบบเครือข่ายภายใน 2. Link Internet 2 ประเภท คือ MPLS (Multi-Protocol Label Switching) และ FTTx (Fiber Internet) และ 3. WI-FI แก่หน่วยงานและผู้ใช้บริการในแต่ละอาคาร ได้แก่ อาคารราชบุรีดิเรกฤทธิ์ อาคารศาลปกครอง อาคารจอดรถ D (Depot) อาคารรัฐประศาสนภักดี อาคารจอดรถ B อาคารศูนย์ประชุมวายุภักษ์ โรงแรมเซ็นทาราไลฟ์ อาคารวิศวกรรม และอาคารศูนย์ราชการเฉลิมพระเกียรติฯ โซน C คาดว่าเริ่มเปิดให้บริการตั้งแต่วันที่ 1 เมษายน 2567 เป็นต้นไป
ทั้งนี้ โครงการให้บริการสื่อสารโทรคมนาคมผ่านเครือข่ายความเร็วสูง (Broadband) ภายในศูนย์ราชการเฉลิมพระเกียรติฯ เป็นไปตามมติคณะกรรมการบริษัทของ DAD ซึ่งอนุมัติเมื่อวันที่ 30 พฤษภาคม 2566 ให้บริษัท โทรคมนาคมแห่งชาติ จํากัด (มหาชน) NT เป็นผู้ดําเนินการให้บริการสื่อสารโทรคมนาคมผ่านเครือข่ายความเร็วสูง (Broadband) ภายในศูนย์ราชการเฉลิมพระเกียรติ ๘๐ พรรษา ๕ ธันวาคม ๒๕๕๐ ต่อมา NT จึงได้ ลงนามสัญญาให้บริการเมื่อวันที่ 22 มกราคม 2567 ซึ่งก่อนหน้านี้ NT เคยได้รับสิทธิให้บริการอินเทอร์เน็ตและ IP Phone ภายในศูนย์ราชการเฉลิมพระเกียรติฯ และครบอายุสัญญาไปแล้ว
รัฐบาลไทย-ข่าวทำเนียบรัฐบาล-กรมทางหลวงชนบท ซ่อมบำรุงถนนสาย นย.3001 (ตอนฉะเชิงเทรา) จังหวัดฉะเชิงเทรา ส่งเสริมการคมนาคมขนส่งระหว่าง 2 จังหวัด เพิ่มคุณภาพชีวิตให้กับประชาชนเดินทางสะดวกปลอดภัยยิ่งขึ้น
วันจันทร์ที่ 12 กุมภาพันธ์ 2567
กรมทางหลวงชนบท ซ่อมบํารุงถนนสาย นย.3001 (ตอนฉะเชิงเทรา) จังหวัดฉะเชิงเทรา ส่งเสริมการคมนาคมขนส่งระหว่าง 2 จังหวัด เพิ่มคุณภาพชีวิตให้กับประชาชนเดินทางสะดวกปลอดภัยยิ่งขึ้น
.....
กรมทางหลวงชนบท กระทรวงคมนาคม โดยสํานักบํารุงทาง ดําเนินโครงการซ่อมบํารุงถนนทางหลวงชนบทสาย นย.3001 แยก ทล.305 - บ้านบางน้ําเปรี้ยว (ตอนฉะเชิงเทรา) อําเภอบางน้ําเปรี้ยว จังหวัดฉะเชิงเทรา แล้วเสร็จ โดยซ่อมสร้างผิวทางแอสฟัลท์ติกคอนกรีต ผิวจราจวกว้าง 7 เมตร ไหล่ทางกว้างข้างละ 2.5 - 6 เมตร พร้อมเครื่องหมายจราจรของช่องจราจรด้านซ้าย ตั้งแต่ช่วง กม. ที่ 29+000 - 30+265 ระยะทาง 1.265 กิโลเมตร ใช้งบประมาณ 9.890 ล้านบาท เนื่องจากถนนสายดังกล่าวเป็นเส้นทางขนส่งสินค้าที่สําคัญ ประชาชนในพื้นที่ส่วนใหญ่ประกอบอาชีพเกษตรกรรม ในฤดูเก็บเกี่ยวจะมีรถบรรทุกขนส่งพืชผลทางการเกษตรใช้เป็นเส้นทางขนส่งจํานวนมาก มีปริมาณการจราจรมากถึง 9,722 คัน/วัน เป็นเส้นทางเชื่อมระหว่างจังหวัดฉะเชิงเทราไปสู่จังหวัดนครนายก และเข้าสู่สถานที่สําคัญ เช่น องค์การบริหารส่วนตําบล ตลาดองครักษ์ ทั้งนี้ จะช่วยเพิ่มประสิทธิภาพในการเดินทางให้สะดวกปลอดภัยมากขึ้น สนับสนุนขนส่งพืชผลผลิตทางการเกษตร ตามยุทธศาสตร์การส่งเสริมด้านโลจิสติกส์ รวมทั้งเชื่อมโยงโครงข่ายคมนาคมระหว่างถนนสายหลักและใช้เป็นทางลัด - ทางเลี่ยงได้
รัฐบาลไทย-ข่าวทำเนียบรัฐบาล-​ผู้ตรวจฯ ศุภกิจ ลงพื้นที่สิงห์บุรี ประชุมร่วมภาคีเครือข่ายในพื้นที่ รับฟังปัญหา ข้อเสนอแนะเพื่อบูรณาการการขับเคลื่อนอุตสาหกรรมในพื้นที่
วันจันทร์ที่ 12 กุมภาพันธ์ 2567
12/02/2567
​ผู้ตรวจฯ ศุภกิจ ลงพื้นที่สิงห์บุรี ประชุมร่วมภาคีเครือข่ายในพื้นที่ รับฟังปัญหา ข้อเสนอแนะเพื่อบูรณาการการขับเคลื่อนอุตสาหกรรมในพื้นที่
​ผู้ตรวจฯ ศุภกิจ ลงพื้นที่สิงห์บุรี ประชุมร่วมภาคีเครือข่ายในพื้นที่ รับฟังปัญหา ข้อเสนอแนะเพื่อบูรณาการการขับเคลื่อนอุตสาหกรรมในพื้นที่
วันที่ 9 กุมภาพันธ์ 2567 เวลา 09.00 น. นายศุภกิจ บุญศิริ ผู้ตรวจราชการกระทรวงอุตสาหกรรม เป็นประธาน การประชุมชี้แจงการขับเคลื่อนนโยบายสําคัญของกระทรวงอุตสาหกรรม สู่อุตสาหกรรมวิถีใหม่ พร้อมหารือภาคเอกชน ภาคีเครือข่ายหาแนวพัฒนาภาคอุตสาหกรรมในพื้นที่ฯ โดยมีนายดํารง โอกาส อุตสาหกรรมจังหวัดสิงห์บุรี พร้อมเจ้าหน้าที่ หน่วยงานเอกชน และ ธพว. สาขาสิงห์บุรี เข้าร่วมประชุม โดยผู้ตรวจราชการฯ ได้รับทราบผลการดําเนินงานปัญหาอุปสรรคต่าง ๆ พร้อมนี้ได้รับฟังทิศทางการพัฒนาภาคอุตสาหกรรมของจังหวัด ซึ่งยังต้องผลักดันการแก้ไขผังเมืองรวมของจังหวัด และข้อกฎหมายที่ต้องสร้างทําความเข้าใจกับสถานประกอบการในพื้นที่ ทั้งนี้ ได้มอบหมายให้สํานักงานอุตสาหกรรมจังหวัดสิงห์บุรี เป็นแกนกลางในการบูรณาการการทํางานร่วมกันระหว่างหน่วยงานภาครัฐและเอกชน เพื่อขับเคลื่อนภารกิจงานต่าง ๆ และให้คําปรึกษาแนะนํา อํานวยความสะดวกให้แก่ผู้ประกอบการในพื้นที่ต่อไป